LIETUVOS RESPUBLIKOS KULTŪROS MINISTRAS

ĮSAKYMAS

DĖL Lietuvos Respublikos kultūros ministro 2005 m. balandžio 14 d. įsakymO Nr. ĮV-146 „DĖL SPECIALISTŲ, VYKDANČIŲ NEKILNOJAMOJO KULTŪROS PAVELDO TAIKOMUOSIUS MOKSLINIUS ARDOMUOSIUS TYRIMUS, RENGIANČIŲ TVARKOMŲJŲ PAVELDOSAUGOS DARBŲ PROJEKTUS, ATLIEKANČIŲ TVARKOMUOSIUS PAVELDOSAUGOS DARBUS BEI VADOVAUJANČIŲ TOKIEMS DARBAMS, ATLIEKANČIŲ PAVELDOSAUGOS (SPECIALIĄJĄ) EKSPERTIZĘ, ATESTAVIMO TAISYKLIŲ IR NEKILNOJAMOJO KULTŪROS PAVELDO APSAUGOS SPECIALISTO ATESTATO FORMOS PATVIRTINIMO“ PAKEITIMO

2016 m. gruodžio 30 d. Nr. ĮV-1012

Vilnius

1. Pakeičiu Lietuvos Respublikos kultūros ministro 2005 m. balandžio 14 d. įsakymą Nr. ĮV-146 „Dėl Specialistų, vykdančių nekilnojamojo kultūros paveldo taikomuosius mokslinius ardomuosius tyrimus, rengiančių tvarkomųjų paveldosaugos darbų projektus, atliekančių tvarkomuosius paveldosaugos darbus bei vadovaujančių tokiems darbams, atliekančių paveldosaugos (specialiąją) ekspertizę, atestavimo taisyklių ir nekilnojamojo kultūros paveldo apsaugos specialisto atestato formos patvirtinimo“ ir jį išdėstau nauja redakcija:

„LIETUVOS RESPUBLIKOS KULTŪROS MINISTRAS

ĮSAKYMAS

DĖL Nekilnojamojo kultūros paveldo apsaugos specialistų ATESTAVIMO TVARKOS APRAŠO PATVIRTINIMO

Vadovaudamasi Lietuvos Respublikos nekilnojamojo kultūros paveldo apsaugos įstatymo 231 straipsnio 3 dalimi (2016 m. birželio 30 d. įstatymo Nr. XII-2574 redakcija):

t v i r t i n u Nekilnojamojo kultūros paveldo apsaugos specialistų atestavimo tvarkos aprašą (pridedama).“

2. N u s t a t a u, kad šis įsakymas įsigalioja 2017 m. sausio 1 d.

Kultūros ministrė	Liana Ruokytė-Jonsson

PATVIRTINTA

Lietuvos Respublikos kultūros ministro

2005 m. balandžio 14 d. įsakymu Nr. ĮV-146

(Lietuvos Respublikos kultūros ministro

2016 m. gruodžio 30 d. įsakymo Nr. ĮV-1012 redakcija)

Nekilnojamojo kultūros paveldo apsaugos specialistų ATESTAVIMO TVARKOS APRAŠAS

I SKYRIUS

BENDROSIOS NUOSTATOS

1. Nekilnojamojo kultūros paveldo apsaugos specialistų atestavimo tvarkos aprašas (toliau – Aprašas) nustato nekilnojamojo kultūros paveldo apsaugos atestuojamos veiklos specializacijas, nekilnojamojo kultūros paveldo apsaugos specialistų (toliau – paveldosaugos specialistai) atestatų išdavimo, keitimo, galiojimo sustabdymo, galiojimo sustabdymo panaikinimo ir galiojimo panaikinimo, atestuotų paveldosaugos specialistų kvalifikacijos tobulinimo tvarką.

2. Paveldosaugos specialistus atestuoja paveldosaugos specialistų atestavimo komisija (toliau – Atestavimo komisija), kurios nuostatus ir sudėtį tvirtina kultūros ministras.

3. Paveldosaugos specialistų kvalifikacijos atestatus (toliau – atestatas) Atestavimo komisijos teikimu išduoda ir keičia, atestatų galiojimą sustabdo, galiojimo sustabdymą panaikina ir galiojimą panaikina kultūros ministras.

4. Kultūros paveldo departamentas prie Kultūros ministerijos (toliau – Departamentas) užtikrina Kultūros paveldo elektroninių paslaugų informacinės sistemos (toliau – KPEPIS), per kurią galima atlikti su atestavimu susijusias procedūras per atstumą, techninį administravimą. KPEPIS prieinama elektroninėmis priemonėmis per kontaktinį centrą (elektroninius valdžios vartus) arba per Departamento administruojamą internetinį tinklalapį www.kpepis.lt.

5. Fiziniai asmenys (toliau – asmenys), siekiantys gauti atestatus, suteikiančius teisę vykdyti atitinkamos specializacijos nekilnojamojo kultūros paveldo apsaugos veiklą turi atitikti Lietuvos Respublikos nekilnojamojo kultūros paveldo apsaugos įstatymo (toliau – Įstatymas) 231 straipsnyje nurodytus kvalifikacinius reikalavimus.

6. Aprašas netaikomas kitos Europos Sąjungos valstybės narės, Šveicarijos Konfederacijos arba valstybės, pasirašiusios Europos ekonominės erdvės sutartį, piliečiams ir kitiems asmenims, kurie naudojasi Europos Sąjungos teisės aktuose jiems suteiktomis judėjimo teisėmis, jeigu jie turi kitos Europos Sąjungos valstybės narės, Šveicarijos Konfederacijos arba valstybės, pasirašiusios Europos ekonominės erdvės sutartį, kompetentingos institucijos išduotą atestatą arba kitą dokumentą, įrodantį, kad jie kilmės valstybėje turi teisę atlikti Įstatymo 231 straipsnio 1 dalyje nurodytas funkcijas. Šiems asmenims kultūros ministras nustato atskirą jų kilmės valstybėje turimos teisės vykdyti Įstatymo 231 straipsnio 1 dalyje nurodytas funkcijas pripažinimo, išduoto teisės pripažinimo dokumento keitimo, galiojimo sustabdymo, galiojimo sustabdymo panaikinimo ir galiojimo panaikinimo tvarką.

II Skyrius

ATESTUOJAMOS VEIKLOS SPECIALIZACIJOS

7. Atestuojamos veiklos specializacijos pagal atestuojamos veiklos rūšis yra šios:

7.1. nekilnojamojo kultūros paveldo taikomųjų mokslinių ir ardomųjų tyrimų:

7.1.1. archeologiniai tyrimai;

7.1.2. architektūriniai tyrimai;

7.1.3. statinių konstrukcijų tyrimai;

7.1.4. polichromijos ir sienų tapybos tyrimai.

7.2. tvarkybos darbų projektų rengimo ir vadovavimo projektavimui:

7.2.1. architektūrinio paveldo tvarkybos darbų projektavimas;

7.2.2. architektūrinės polichromijos tvarkybos darbų projektavimas;

7.2.3. architektūrinio paveldo inžinerinės dalies (konstrukcijų) tvarkybos darbų projektavimas;

7.2.4. inžinerinio paveldo tvarkybos darbų projektavimas;

7.2.5. inžinerinių komunikacijų projektavimas;

7.2.6. archeologinio paveldo tvarkybos darbų projektavimas;

7.3. tvarkomųjų paveldosaugos darbų: konservavimo, restauravimo, kultūros paveldo statinio remonto:

7.3.1. akmens mūro, natūralaus akmens, plytų mūro darbai;

7.3.2. medinių konstrukcijų darbai, medžio apdailos ir stalių gaminių darbai;

7.3.3. metalo konstrukcijų metalo ir metalo gaminių darbai;

7.3.4. molio konstrukcijų ir keramikos gaminių darbai;

7.3.5. tinkavimo, dekoratyvinio tinko ir tinkuotų dažytų paviršių darbai;

7.3.6. stogo dangų įrengimo darbai;

7.3.7. teritorijų elementų tvarkymo ir apželdinimo darbai;

7.4. paveldosaugos (specialiosios) ekspertizės:

7.4.1. tvarkybos darbų projektų, pagal Aprašo 7.2. papunktyje nurodytos veiklos specializacijas;

7.4.2. nekilnojamojo kultūros paveldo apsaugos specialiojo teritorijų planavimo dokumentų;

7.4.3. nekilnojamojo kultūros paveldo vertinimo, pagal reikšmingumą lemiantį vertingųjų savybių pobūdį ar jų derinį:

7.4.3.1. archeologinio;

7.4.3.2. povandeninio;

7.4.3.3. etnokultūrinio;

7.4.3.4. architektūrinio;

7.4.3.5. sakralinio;

7.4.3.6. želdynų;

7.4.3.7. urbanistinio;

7.4.3.8. inžinerinio;

7.4.3.9. istorinio,

7.4.3.10. mitologinio;

7.4.3.11. memorialinio;

7.4.3.12. dailės.

8. Asmenys, siekiantys įgyti teisę vykdyti Aprašo 7 punkte nurodytos konkrečios specializacijos veiklą, turi turėti Įstatymo 231 straipsnyje nurodytos trukmės profesinę patirtį atliekant šios specializacijos veiklą.

III Skyrius

ATESTatų išdavimo ir keitimo tvarka

9. Asmuo, siekiantis gauti ar pakeisti atestatą (toliau – Pretendentas), atitinkamą prašymą (pagal Aprašo 1 priedą) gali pateikti Kultūros ministerijai (toliau – Ministerija) per KPEPIS (informacija apie galimybę pateikti prašymą per KPEPIS teikiama Ministerijos internetiniame tinklalapyje), pašto korespondencijos siunta, elektroniniu formatu elektroninio pašto adresu dmm@lrkm.lt, arba pristatant tiesiogiai į Ministeriją. Prie prašymo pridedami šie dokumentai:

9.1. asmens tapatybę patvirtinančio dokumento (asmens tapatybės kortelės ar kito dokumento) kopija. Jei keisti asmens vardas ar pavardė, – jų keitimą patvirtinančio dokumento kopija;

9.2. išsilavinimą patvirtinančių dokumentų (diplomo, papildomų studijų diplomų, kursų baigimo pažymėjimų, atestatų, sertifikatų ir kt.) kopijos;

9.3. profesinės patirties ir kitos su atestuojama sritimi susijusios veiklos aprašymas;

9.4. darbo patirtį (stažą) patvirtinantys dokumentai (Valstybinio socialinio draudimo fondo valdybos prie Socialinės apsaugos ir darbo ministerijos ar darbdavių išduotos pažymos, rangos sutartys ir pan.) ar jų kopijos;

9.5. Nekilnojamųjų kultūros vertybių, kurių tvarkyboje, tvarkymo planų, paveldosaugos (specialiųjų) ekspertizių rengime buvo dalyvauta, sąrašas (pagal Aprašo 2 priedą);

9.6. atestato kopija (atestato keitimo atveju).

10. Pretendentas turi teisę pateikti papildomus dokumentus, įrodančius jo kvalifikacinį pasirengimą (albumus, nuotraukas, brėžinius, informacinę medžiagą, tyrimų ataskaitas ir kt.).

11. Pretendentas, pateikdamas Aprašo 9 punkte nurodytą prašymą, turi teisę prašyti, kad atestavimo metu jam būtų suteikta teisė vykdyti kelias veiklas ir veiklų specializacijas, nurodytas Aprašo II skyriuje.

12. Ministerija, gavusi Pretendento prašymą atestuotis ir kitus Aprašo 9 punkte nurodytus dokumentus, ne vėliau kaip per 5 darbo dienas nuo prašymo gavimo Ministerijoje dienos, elektroniniu paštu (Pretendento prašyme nurodyto elektroninio pašto adresu) arba per KPEPIS (jei prašymas pateiktas per šią sistemą) išsiunčia Pretendentui patvirtinimą, kad prašymas gautas. Jei Pretendentas pateikė neišsamų ar netinkamai įformintą prašymą arba pateikė ne visus atestavimui būtinus dokumentus, Ministerija kartu su patvirtinimu praneša Pretendentui apie būtinybę ištaisyti šiuos trūkumus ir pateikti trūkstamus dokumentus bei informuoja jį, kad atestavimo procedūra bus pradėta nuo išsamaus ir tinkamai įforminto prašymo bei visų trūkstamų dokumentų gavimo Ministerijoje dienos.

13. Pretendento teisinių žinių ir profesinių žinių įvertinimą atlieka Atestavimo komisija. Pretendentai Atestavimo komisijoje turi išlaikyti teisinių ir profesinių žinių egzaminą pagal kultūros ministro patvirtintą programą.

14. Teisinių ir profesinių žinių egzaminas turi būti surengtas ne vėliau kaip per 20 darbo dienų nuo Aprašo 9 punkte nurodytų visų dokumentų, atitinkančių nustatytus reikalavimus, gavimo Ministerijoje dienos.

15. Pretendentas apie teisinių ir profesinių žinių egzamino datą, laiką ir vietą informuojamas Aprašo 12 punkte nurodytu būdu likus ne mažiau kaip 5 kalendorinėms dienoms iki šio egzamino dienos. Pretendentui neatvykus nurodytu metu į teisinių ir profesinių žinių egzaminą, jo atestavimo procedūra nutraukiama ir gali būti naujai pradėta tik Pretendentui iš naujo padavus Aprašo 9 punkte nurodytą prašymą.

16. Teisinių ir profesinių žinių egzaminą sudaro dvi dalys: teisinių žinių patikrinimas, kuris atliekamas laikant testą, ir profesinių žinių patikrinimas, kuris atliekamas pokalbio su Pretendentu metu.

17. Teisinių žinių patikrinimo testai sudaromai vadovaujantis galiojančiais teisės aktais ir Aprašo 13 punkte nurodyta programa. Testai neskelbiami.

18. Teisinių žinių patikrinimo testą sudaro 30 klausimų. Pretendentas, teisingai atsakęs ne mažiau kaip į 20 pateiktų klausimų, gauna teigiamą testo įvertinimą ir turi teisę toliau dalyvauti profesinių žinių patikrinime.

19. Atestavimo komisija, tikrindama Pretendento profesines žinias įvertina Pretendento darbo (profesinę) patirtį ir pasirengimą, aptaria Pretendento darbus pagal atestuojamą veiklos rūšį ir specializaciją, patikrina, kaip jo žinios atitinka specialiuosius reikalavimus. Atestavimo komisija atsako už savo išvadų pagrįstumą ir objektyvumą.

20. Pretendentas Lietuvos Respublikos nekilnojamojo kultūros paveldo apsaugos įstatymo Nr. I-733 2, 5, 8, 18, 22 ir 23 straipsnių pakeitimo ir įstatymo papildymo 231 straipsniu įstatymo Nr. XII-2574 8 straipsnio 5 dalyje nustatyta tvarka norintis pakeisti iki 2017 m. sausio 1 d. įgytą atestatą į naują, išduodamą Aprašo nustatyta tvarka, teisinių žinių patikrinimo testo laikyti neprivalo. Aprašo 19 punkte nustatyta tvarka įvertinama tokio pretendento patirtis vykdant veiklą pagal jam išduotame atestate nurodytą veiklos rūšį (-is) ir specializaciją (-as).

21. Atestavimo komisija, įvertinusi teisinių ir profesinių žinių patikrinimo rezultatus ar Aprašo 20 punkte nurodytu atveju tik profesinių žinių patikrinimo rezultatus, pateikia išvadą:

21.1. Pretendentą atestuoti ir suteikti jam atestatą, nurodant veiklos rūšį (-is) ir specializaciją (-as);

21.2. Pretendento neatestuoti ir nesuteikti jam atestato, nurodant konkrečias priežastis.

22. Atestavimo komisijos išvados įforminamos protokolu, kuris pateikiamas kultūros ministrui, Atestavimo komisijos nuostatuose nustatyta tvarka.

23. Kultūros ministras, remdamasis Atestavimo komisijos išvada, ne vėliau kaip per 5 darbo dienas nuo Aprašo 22 punkte nurodytų Atestavimo komisijos išvadų gavimo dienos, priima sprendimą išduoti ar neišduoti atestatą.

24. Sprendimas išduoti ar neišduoti atestatą įforminamas kultūros ministro įsakymu. Šis įsakymas ne vėliau kaip per 3 darbo dienas nuo įsakymo priėmimo dienos paskelbiamas Ministerijos internetiniame tinklalapyje, o jo kopija Aprašo 12 punkte nurodytu būdu kartu su Atestavimo komisijos protokolo išrašu pateikiama atestuotam paveldosaugos specialistui ar Pretendentui, kuriam buvo nuspręsta neišduoti atestato.

25. Atestatas išduodamas neterminuotam laikui Pretendento prašyme išduoti ar pakeisti atestatą nurodytu būdu:

25.1. atsiimant jį tiesiogiai Ministerijoje;

25.2. pašto korespondencijos siunta, siunčiant prašyme nurodytu adresu;

25.3. per KPEPIS (tik tokiu atveju, jei Aprašo 9 punkte nurodytas prašymas buvo pateiktas per šią sistemą).

26. Atestate nurodoma:

26.1. atestato išdavimo data ir numeris;

26.2. atestuoto paveldosaugos specialisto vardas ir pavardė;

26.3. nekilnojamojo kultūros paveldo apsaugos veikla (-los) ir specializacija (-os);

26.4. atestatą pasirašiusio kultūros ministro vardas, pavardė, parašas, Ministerijos antspaudas.

27. Jei dėl techninių kliūčių nėra galimybės ne vėliau kaip per 30 darbo dienų nuo Aprašo 9 punkte nurodytų visų dokumentų, atitinkančių šiame punkte nustatytus reikalavimus, gavimo Ministerijoje dienos, išduoti atestato, atestuotas paveldosaugos specialistas, iki jam bus išduotas atestatas, gali vykdyti veiklą, kuriai yra atestuotas, remdamasis Aprašo 24 punkte nurodyta kultūros ministro įsakymo kopija. Tokiu atveju atestuotas paveldosaugos specialistas papildomai informuojamas Aprašo 12 punkte nurodytu būdu apie tai, kada Aprašo 25 punkte nurodytu būdu jam bus išduotas atestatas.

28. Jei atestato originalas pametamas, sunaikinamas ar kitaip prarandamas, atestuotas paveldosaugos specialistas privalo per 10 darbo dienų nuo sužinojimo apie atestato praradimą dienos Aprašo 9 punkte nurodytu būdu pateikti Ministerijai prašymą išduoti atestato dublikatą. Prašyme turi būti nurodytas prarasto atestato numeris ir išdavimo data bei pateiktas paaiškinimas, kokiomis aplinkybėmis atestatas buvo prarastas. Su prašymu turi būti pateikta asmens tapatybę patvirtinančio dokumento kopija. Ne vėliau kaip per 10 darbo dienų nuo šio prašymo Ministerijoje gavimo dienos, atestuotų paveldosaugos specialistų sąraše paskelbiama informacija apie atestato originalo praradimą ir ne vėliau kaip per 30 darbo dienų atestatą praradusiam asmeniui per KPEPIS (jei prašymas pateiktas per šią sistemą) arba Ministerijoje išduodamas atestato dublikatas su ankstesniu numeriu neatliekant Apraše nustatytų atestavimo procedūrų. Apie tai, kada ir kokiu būdu bus išduota atestato kopija, atestuotas paveldosaugos specialistas informuojamas Aprašo 12 punkte nurodytu būdu. Atestato dublikatą pasirašo kultūros ministras.

29. Atestavimo procedūros, profesinių ir teisinių žinių vertinimas vykdomi ir dokumentai išduodami valstybine kalba.

30. Atestuotų paveldosaugos specialistų sąrašas skelbiamas Ministerijos internetiniame tinklalapyje. Sąraše skelbiami šie duomenys:

30.1. atestato išdavimo data ir numeris;

30.2. atestuoto paveldosaugos specialisto vardas ir pavardė;

30.3. kurioms veiklos rūšims ir jų specializacijoms išduotas Atestatas;

30.4. atestato galiojimo sustabdymo data ir sustabdymo terminas (pasibaigus Atestato galiojimo sustabdymo terminui, informacija apie atestato galiojimo sustabdymą panaikinama);

30.5. data, iki kada atestuotas paveldosaugos specialistas turi pateikti Aprašo 32 punkte nurodytą prašymą įvertinti jo kvalifikacijos tobulinimą;

30.6. atestato galiojimo panaikinimo data.

IV SKYRIUS

KVALIFIKACIJOS TOBULINIMAS

31. Atestuoti paveldosaugos specialistai, gavę atestatą, ne rečiau kaip kas 5 metus nuo atestato išdavimo dienos privalo tobulinti savo kvalifikaciją kvalifikacijos tobulinimo kursuose, išklausydami ne mažiau kaip 20 valandų paskaitų pagal aukštųjų mokyklų, asociacijų, mokymo įstaigų patvirtintas mokymo programas, suderintas su Ministerija.

32. Atestuotas paveldosaugos specialistas likus ne mažiau kaip 30 darbo dienų iki Aprašo 31 punkte nurodyto termino pabaigos Aprašo 9 punkte nurodytu būdu Ministerijai turi pateikti prašymą įvertinti kvalifikacijos tobulinimą (pagal Aprašo 3 priedą). Prie prašymo pridedamos dokumentų, numatytų Aprašo 9.1, 9.2 ir 9.6 papunkčiuose, kopijos, taip pat pateikiamos kvalifikacijos tobulinimą patvirtinančių dokumentų (kvalifikacijos tobulinimo kursų pažymėjimų, atestatų, sertifikatų) kopijos.

33. Ministerija, gavusi Aprašo 32 punkte nurodytus dokumentus, patikrina, ar jie atitinka nustatytus reikalavimus ir ne vėliau kaip per 10 darbo dienų nuo šių dokumentų gavimo dienos Aprašo 12 punkte nurodytu būdu informuoja atestuotą paveldosaugos specialistą:

33.1. kad jo pateikti dokumentai atitinka Aprašo 32 nustatytus reikalavimus ir atestato galiojimas nebus stabdomas;

33.2. kad jo pateikti dokumentai ne atitinka Aprašo 32 punkte nustatytų reikalavimų ir jei dokumentai, atitinkantys Aprašo 32 punkte nustatytus reikalavimus, Ministerijoje nebus gauti iki sueis Aprašo 31 punkte nurodytas terminas, atestuoto paveldosaugos specialisto atestato galiojimas gali būti sustabdytas Aprašo 36 punkte nustatyta tvarka.

V SKYRIUS

ATESTATO GALIOJIMO SUSTABDYMAS IR ATESTATO

GALIOJIMO PANAIKINIMAS

34. Kultūros ministro įsakymu sustabdomas atestato galiojimas iki 6 mėnesių (konkretus terminas nustatomas atsižvelgiant į pažeidimo pobūdį, pavojingumo kultūros paveldo objektams ir (ar) vietovėms laipsnį, kilusius padarinius) Įstatymo 231 straipsnio 14 dalyje nurodytais atvejais.

35. Ministerija arba Departamentas duomenis apie atestuoto paveldosaugos specialisto nešiurkštų pažeidimą, nurodytą Įstatymo 231 straipsnio 14 dalies 1 punkte, pateikia Atestavimo komisijai. Atestavimo komisija ne vėliau kaip per 30 darbo dienų nuo šių duomenų gavimo dienos turi juos išnagrinėti Atestavimo komisijos posėdyje. Atestavimo komisijos išvados įforminamos ir pateikiamos kultūros ministrui sprendimui priimti Aprašo 22 punkte nurodytu būdu.

36. Kultūros ministras įsakymą sustabdyti atestato galiojimą priima ne vėliau kaip per 10 darbo dienų nuo Aprašo 35 punkte nurodytų Atestavimo komisijos išvadų gavimo dienos arba nuo Aprašo 31 punkte nurodyto termino, per kurį atestuotas paveldosaugos specialistas nepateikė Aprašo 32 punkte nustatytus reikalavimus atitinkančių dokumentų, pabaigos.

37. Aprašo 36 punkte nurodytas įsakymas ne vėliau kaip per 3 darbo dienas nuo šio įsakymo priėmimo dienos paskelbiamas Ministerijos internetiniame tinklalapyje, o jo kopija Aprašo 12 punkte nurodytu būdu pateikiama atestuotam paveldosaugos specialistui, kurio atestato galiojimas sustabdomas šiuo įsakymu. Jei atestato galiojimas sustabdytas Įstatymo 231 straipsnio 14 dalies 1 punkte nurodytu atveju, įsakymo kopija atestuotam paveldosaugos specialistui pateikiama kartu su Atestavimo komisijos protokolo išrašu.

38. Atestuotas paveldosaugos specialistas, pašalinęs pažeidimus, dėl kurių buvo sustabdytas atestato galiojimas, pateikia Ministerijai Aprašo 9 punkte nurodytu būdu prašymą panaikinti atestato sustabdymą, kuriame turi būti pateiktas priemonių ir veiksmų, kuriais buvo pašalinti pažeidimai, dėl kurių buvo sustabdytas atestato galiojimas, aprašymas (pagal Aprašo 4 priedą). Prie prašymo pridedamos Aprašo 9.1, 9.2 ir 9.6 papunkčiuose nurodytų dokumentų kopijos ir dokumentų įrodančių, kad pažeidimai, dėl kurių buvo sustabdytas atestato galiojimas, yra pašalinti, kopijos (kvalifikacijos tobulinimą patvirtinančių dokumentų ar dokumentų patvirtinančių, kad ištaisytos tvarkybos darbų ar paveldosaugos specialiosios ekspertizės klaidos, kopijos ir pan.).

39. Jei atestato galiojimas sustabdytas Įstatymo 231 straipsnio 14 dalies 1 punkte nurodytu atveju, Aprašo 38 punkte nurodyti dokumentai, ne vėliau kaip per 5 darbo dienas nuo jų gavimo Ministerijoje dienos, pateikiami nagrinėti Atestavimo komisijai. Atestavimo komisija ne vėliau kaip per 10 darbo dienų nuo šių dokumentų gavimo dienos turi išnagrinėti minėtus dokumentus ir pateikti išvadas, ar pažeidimai, dėl kurių buvo sustabdytas atestato galiojimas, yra pašalinti. Atestavimo komisijos išvados įforminamos ir pateikiamos kultūros ministrui sprendimui priimti Aprašo 22 punkte nurodytu būdu.

40. Kultūros ministras sprendimą dėl atestato galiojimo sustabdymo panaikinimo (ar nepanaikinimo, jeigu patikrinus dokumentus ir kitus faktinius duomenis paaiškėja, kad neišnyko aplinkybės, dėl kurių buvo sustabdytas Atestato galiojimas) priima:

40.1. jei atestato galiojimas buvo sustabdytas Įstatymo 231 straipsnio 14 dalies 1 punkte nurodytu atveju, ne vėliau kaip per 20 darbo dienų nuo Aprašo 38 punkte nurodyto prašymo gavimo Ministerijoje dienos;

40.2. jei atestato galiojimas buvo sustabdytas Įstatymo 231 straipsnio 14 dalies 3 punkte nurodytu atveju, ne vėliau kaip per 10 darbo dienų nuo Aprašo 38 punkte nurodyto prašymo gavimo Ministerijoje dienos.

41. Sprendimas dėl atestato galiojimo sustabdymo panaikinimo įforminamas kultūros ministro įsakymu. Šis įsakymas ne vėliau kaip per 3 darbo dienas nuo jo priėmimo dienos paskelbiamas Ministerijos internetiniame tinklalapyje, o jo kopija Aprašo 12 punkte nurodytu būdu pateikiama atestuotam paveldosaugos specialistui.

42. Sprendimas dėl atestato galiojimo sustabdymo nepanaikinimo įforminamas Ministerijos raštu, kurį pasirašo kultūros ministras. Ministerijos rašte turi būti pateikti nepritarimo motyvai. Šis raštas ne vėliau kaip per 3 darbo dienas nuo jo pasirašymo dienos Aprašo 12 punkte nurodytu būdu pateikiamas atestuotam paveldosaugos specialistui, kurio atestato galiojimas yra sustabdytas.

43. Ministerija, atsiradus Įstatymo 231 straipsnio 17 dalyje nurodytoms aplinkybėms, dėl kurių turėtų būti panaikintas atestato galiojimas, duomenis apie tai pateikia Atestavimo komisijai. Atestavimo komisija, ne vėliau kaip per 30 darbo dienų nuo šių duomenų gavimo dienos, turi juos išnagrinėti Atestavimo komisijos posėdyje. Atestavimo komisijos išvados įforminamos ir pateikiamos kultūros ministrui sprendimui priimti Aprašo 22 punkte nurodytu būdu.

44. Kultūros ministras įsakymą panaikinti atestato galiojimą priima ne vėliau kaip per 10 darbo dienų nuo Aprašo 43 punkte nurodytų Atestavimo komisijos išvadų, patvirtinančių, kad yra atsiradusios Įstatymo 231 straipsnio 17 dalyje nurodytos aplinkybės, dėl kurių turėtų būti panaikintas atestato galiojimas, gavimo dienos.

45. Aprašo 44 punkte nurodytas įsakymas ne vėliau kaip per 3 darbo dienas nuo šio įsakymo priėmimo paskelbiamas Ministerijos internetiniame tinklalapyje, o jo kopija Aprašo 12 punkte nurodytu būdu pateikiama asmeniui, kurio atestato galiojimas yra panaikintas.

46. Asmuo, kurio atestato galiojimas panaikintas dėl Įstatymo 231 straipsnio 17 dalies 1 ir 2 punktuose nurodytų priežasčių, gali pateikti prašymą dėl atestato išdavimo ne anksčiau kaip po 3 metų nuo atestato galiojimo panaikinimo, Aprašo III skyriuje nustatyta tvarka.

V SKYRIUS

BAIGIAMOSIOS NUOSTATOS

47. Paveldosaugos specialistas, kurio iki 2017 m. sausio 1 d. įgyto atestato galiojimas yra pasibaigęs ir kuris padavė prašymą jį pakeisti pasibaigus šio atestato galiojimui, atestuojamas tokia pat Aprašo III skyriuje nustatyta tvarka, kaip ir asmenys, neįgiję tokių atestatų.

48. Asmuo, nesutinkantis su kultūros ministro sprendimu, gali jį skųsti Lietuvos Respublikos administracinių bylų teisenos įstatymo nustatyta tvarka.

________________________

Nekilnojamojo kultūros paveldo apsaugos specialistų atestavimo tvarkos aprašo

1 priedas

(Prašymo formos pavyzdys)

_________________________________________________________________

(atestuojamo specialisto vardas, pavardė)

__________________________________________________________________

(asmens kodas, gimimo metai)

___________________________________________________________________

(adresas, elektroninio pašto adresas, telefonas)

Lietuvos Respublikos kultūros ministrui

PRAŠYMAS

_____________

(data)

1. Darbo vieta ir pareigos (juridinio asmens pavadinimas, adresas)

2. Atestuoti ir suteikti Nekilnojamojo kultūros paveldo apsaugos specialisto atestatą; pakeisti Nekilnojamojo kultūros paveldo apsaugos specialisto atestatą (nereikalingą išbraukti) šioms veiklos rūšims ir jų specializacijoms:________________________________________________________

_______________________________________________________________________________

(veiklos rūšis ar rūšys ir jų specializacijos)

3. Pageidaujamas suteikto Nekilnojamojo kultūros paveldo apsaugos specialisto atestato atsiėmimo būdas (pažymėti):

□ įteikiant Kultūros ministerijoje,

□ pašto korespondencijos siunta, siunčiant prašyme nurodytu adresu.

□ per Kultūros paveldo elektroninių paslaugų informacinę sistemą

PRIDEDAMA:

1. Asmens tapatybę patvirtinančio dokumento kopija. Jei keisti asmens vardas ar pavardė, – jų keitimą patvirtinančio dokumento kopija, ______ lapas (-ai).

2. Išsilavinimą patvirtinančių dokumentų kopijos, ______ lapas (-ai).

3. Profesinės patirties ir kitos su atestuojama sritimi susijusios veiklos aprašymas, ______ lapas (-ai).

4. Darbo patirtį (stažą) patvirtinantys dokumentai ar jų kopijos, ______ lapas (-ai).

5. Nekilnojamųjų kultūros vertybių, kurių tvarkyboje, tvarkymo planų, paveldosaugos (specialiųjų) rengime buvo dalyvauta sąrašas, ______ lapas (-ai).

6. Atestato kopija (keičiant atestatą), ______ lapas (-ai).

_________________ _______________________________

(parašas)	(vardas ir pavardė)

______________

Nekilnojamojo kultūros paveldo apsaugos specialistų atestavimo tvarkos aprašo

2 priedas

(Nekilnojamųjų kultūros vertybių, kurių tvarkyboje, tvarkymo planų, paveldosaugos (specialiųjų) ekspertizių rengime buvo dalyvauta, sąrašo pavyzdys)

______________________________________________________________

(atestuojamojo paveldosaugos specialisto vardas, pavardė)

Nekilnojamųjų kultūros vertybių, kurių tvarkyboje, tvarkymo planų ir paveldosaugos (specialiųjų) espErtizių rengime buvo dalyvauta, SĄRAŠAS

__________________

(data)

__________________________

(sudarymo vieta)

Nekilnojamoji kultūros vertybė, kurios tvarkyboje, tvarkymo planų, paveldosaugos (specialiųjų) ekspertizių rengime buvo dalyvauta pavadinimas, nurodant adresą, unikalų numerį Kultūros vertybių registre	Tvarkybos darbų projekto, tvarkymo plano, paveldosaugos (specialiosios) ekspertizės, kurių rengime ar įgyvendinime dalyvauta pavadinimas, nurodant jų rengėjus	Atlikti konkretūs darbai (veikla) nekilnojamoje kultūros vertybėje, nurodant veiklos specializaciją, dalyvavimo darbuose apimtis	Vykdymo metai	Darbų vadovas, įmonė
1	2	3	4	5

_________________ _____________________________________

(parašas)	(vardas ir pavardė)

______________

Nekilnojamojo kultūros paveldo apsaugos specialistų atestavimo tvarkos aprašo

3 priedas

(Prašymo formos pavyzdys)

_________________________________________________________________

(atestuoto paveldosaugos specialisto vardas, pavardė)

__________________________________________________________________

(asmens kodas, gimimo metai)

___________________________________________________________________

(adresas, elektroninio pašto adresas, telefonas)

Lietuvos Respublikos kultūros ministerijai

PRAŠYMAS

įvertinti kvalifikacijos tobulinimą

_____________

(data)

1. Atestato išdavimo data ir numeris_________________________________________________

2. Kvalifikacijos tobulinimo aprašymas (pagal atestate nurodytas veiklos rūšis ir jų specializacijas)____________________________________________________________________

______________________________________________________________________________

PRIDEDAMA:

1. Asmens tapatybę patvirtinančio dokumento kopija. Jei keisti asmens vardas ar pavardė, – jų keitimą patvirtinančio dokumento kopija, ______ lapas (-ai).

2. Išsilavinimą patvirtinančių dokumentų kopijos, ______ lapas (-ai).

3. Atestato kopija, ______ lapas (-ai).

4. Kvalifikacijos tobulinimą patvirtinančių dokumentų kopijos, ______ lapas (-ai).

_________________ _______________________________

(parašas)	(vardas ir pavardė)

______________

Nekilnojamojo kultūros paveldo apsaugos specialistų atestavimo tvarkos aprašo

4 priedas

(Prašymo formos pavyzdys)

_________________________________________________________________

(atestuoto paveldosaugos specialisto vardas, pavardė)

__________________________________________________________________

(asmens kodas, gimimo metai)

___________________________________________________________________

(adresas, elektroninio pašto adresas, telefonas)

Lietuvos Respublikos kultūros ministerijai

PRAŠYMAS

panaikinti Atestato GALIOJIMO sustabdymą

_____________

(data)

1. Atestato išdavimo data ir numeris_________________________________________________

2. Kultūros ministro įsakymo, kuriuo buvo sustabdytas atestato galiojimas data, numeris ir pavadinimas____________________________________________________________________

3. Priemonių ir veiksmų, kuriais buvo pašalinti pažeidimai, aprašymas________________________

_____________________________________________________________________________

_____________________________________________________________________________

_____________________________________________________________________________

PRIDEDAMA:

1. Asmens tapatybę patvirtinančio dokumento kopija. Jei keisti asmens vardas ar pavardė, – jų keitimą patvirtinančio dokumento kopija, ______ lapas (-ai).

2. Išsilavinimą patvirtinančių dokumentų kopijos, ______ lapas (-ai).

3. Atestato kopija, ______ lapas (-ai).

4. Dokumentų, įrodančių, kad pažeidimai pašalinti kopijos, ______ lapas (-ai).

_________________ _______________________________

(parašas)	(vardas ir pavardė)

_______________